Aisea 19 | iVolatabu ena Internet | Vakadewa ni Vuravura Vou\niTukutuku bibi me baleti Ijipita (1-15)\nEna kilai Jiova o Ijipita (16-25)\nDua na icabocabonisoro vei Jiova e Ijipita (19)\n19 Na itukutuku bibi me baleti Ijipita:+ Raica! E vodo tiko o Jiova ena o totolo me lako i Ijipita. Era na rerevaki koya na kalou tawayaga ni Ijipita,+Ena waicala e lomana na yalo i Ijipita. 2 “Au na bukana mera veimecaki na kai Ijipita,Era na veivaluvaluti,Era na dui valuta na tacidra kei na wekadraEra na veivaluvaluti na koro, era na veivaluvaluti na matanitu. 3 Ena veilecayaki e lomana na yalo i Ijipita,Au na vakaseva na nona inaki.+ Era na taroga na kalou tawayaga,Na dauvakatevoro kei na dauvakacuru kei ira na daurairai.+ 4 Au na soli Ijipita vua e dua na turaga yaloca,Ena lewai ira e dua na tui yalokaukaua,”+ e kaya na Turaga dina, o Jiova ni lewe vuqa.* 5 Ena di na wai ni wasawasa,Ena di tale ga na uciwai, ena mamaca.+ 6 Ena boi ca na uciwai,Ena to lailai qai mamaca na basoga ni Naile e Ijipita. Ena vuca na kuta kei na co babalavu.+ 7 Na kau ena bati ni Uciwai na Naile, ena gusu ni Naile,Kei na vanua kece e tei kina na sorenikau ena Naile+ ena malai.+ Ena cagina tani, ena yali sara. 8 Era na tagi na gonedau,Era na osi o ira na kolotaka na batinisiwa ena Uciwai na Naile,Era na malumalumu o ira na balata nodra lawa e delaniwai. 9 O ira na cakava na feleki*+ matailalaiKei ira na dautali isulu vulavula era na madua. 10 Era na lomabibi na nona dautalitali,O ira kece na cakacaka saumi era na rarawa. 11 Era lialia na turaga ni Soani.+ O ira na daunivakasala vuku nei Fero e mawi na nodra ivakasala.+ Oni na kaya vakacava vei Fero: “O yau na nodra kawa na vukuNa nodra kawa na tui ena gauna makawa”? 12 I vei na nomu tamata vuku?+ Mera tukuna vei iko ke ra kila na lewa i Jiova ni lewe vuqa me baleti Ijipita. 13 E sesewa na nodra ivalavala na turaga ni SoaniEra lawakitaki na turaga ni Nofi,*+Era vakacalai Ijipita na turaga ni nona yavusa. 14 E solia vei ira o Jiova na yalo ni veilecayaki,+Era vakacalai Ijipita ena ka kece e cakavaMe vaka ga ni veisisiyaki na mateni ena nona lua. 15 Ena sega e Ijipita na cakacaka me qaravaNa uluna se na buina, na tabanikau se na co babalavu.* 16 Ena siga oya ena vaka na yalewa o Ijipita, ena sautaninini, ena domobulataka na veivakarerei ni liga i Jiova ni lewe vuqa, ni laveta vua.+ 17 Ena rerevaka o Ijipita na vanua o Juta. Era na domobula ni cavuti, ena vuku ni lewa e tauca o Jiova ni lewe vuqa me baleti ira.+ 18 Ena siga oya era na vosa vaKenani e lima na koro e Ijipita,+ ra qai bubuluitaka vei Jiova ni lewe vuqa mera yalodina. Ena vakatokai e dua na koro me Koro ni Veivakarusai. 19 Ena siga oya ena dua na icabocabonisoro vei Jiova ena loma ni vanua o Ijipita kei na dua na duru vei Jiova ena kena iyalayala. 20 Me ivakatakilakila, me ivakadinadina vei Jiova ni lewe vuqa ena vanua o Ijipita, nira na tagi vei Jiova ena vukudra na dauveivakasaurarataki, ena tala vei ira e dua na ivakabula, e kaukaua sara, ena vakabulai ira. 21 Era na kilai Jiova na kai Ijipita, era na kilai Jiova na kai Ijipita ena siga oya, era na vakacaboisoro kei na isolisoli, era na bubului vei Jiova ra qai vakayacora. 22 Ena mokuti Ijipita+ o Jiova, ena mokuti koya ena vakabulai koya tale ga, era na lesu vei Jiova, ena rogoca o koya na nodra vakamamasu qai vakabulai ira. 23 Ena siga oya ena dua na gaunisala+ mai Ijipita me yaco i Asiria. Era na lako i Ijipita na kai Asiria, era na lako i Asiria na kai Ijipita, era na qarava na Kalou na kai Ijipita kei ira na kai Asiria. 24 Ena siga oya ena ikatolu vei Ijipita kei Asiria+ o Isireli me ka ni veivakalougatataki e loma i vuravura, 25 ni na vakalougatataka o Jiova ni lewe vuqa, e kaya: “Sa kalougata o Ijipita na noqu tamata, o Asiria na cakacakaniligaqu, kei Isireli na noqu ivotavota.”+\n^ Dua na kau tei ni gauna makawa. Na kena wa e caka kina na isululineni.


Yaloqaqa na Vugoi Paula | Vakavulica na Luvemu\nMeda veitalanoataka mada e dua na cauravou a vakabulai nona momo. Na cauravou qori e vugoi Paula na yapositolo. Eda sega ni kila na yacana, eda kila ga ni yaloqaqa ena ka e cakava. O via kila na ka e yaco?—\nA tu ena valeniveivesu e Jerusalemi o Paula. A vesu ni vunautaki Jisu. Era cati Paula eso, era mani nanuma mera nakicataki koya. Era kaya: ‘Meda kerea na turaganivalu mera kauti Paula i valeniveilewai na nona sotia. Eda na vuni tu ena yasa ni gaunisala. Ni tasivi o Paula, eda na vakamatei koya!’\nTukuna o vugoi Paula vei nona momo kei na turaganivalu na ka ca era nakita eso\nA rogoca o vugoi Paula na ka ca era nakita eso. Cava ena cakava? A gole ina valeniveivesu me lai tukuna vei Paula. E tukuna sara o nona momo me lai tukutuku totolo vua na turaganivalu. Vakacava e rawarawa me lai vosa vua na turaganivalu na vugoi Paula?— Sega, baleta e kilai levu na turaganivalu. Ia e yaloqaqa na vugoi Paula me lai vosa vua.\nE kila na turaganivalu na ka me cakava. A vakarautaka e dua na mataivalu era lewena e 500 na sotia mera taqomaki Paula! E tukuna vei ira mera kauti Paula i Sisaria ena bogi ga ya. Cava e qai yaco?— Era sega ni cakava rawa vei Paula e dua na ka na tamata ca! A seva nodra inaki ca.\nCava o vulica ena italanoa qo?— O rawa tale ga ni yaloqaqa me vakataki vugoi Paula. E bibi meda yaloqaqa nida tukuni Jiova vei ira eso tale. Vakacava o na yaloqaqa mo tukuni Jiova tiko ga?— Ke o cakava qori, o rawa ni vakabula e dua.\nMaciu 24:14; 28:18-20\n1 Timoci 4:16\nCava era via cakava vei Paula eso na tamata ca?\nCava e cakava na vugoi Paula? Cava e tukuni kina ni yaloqaqa ena ka e cakava ya?\nO na yaloqaqa vakacava me vakataki vugoi Paula?\niMeli iMeli Yaloqaqa na Vugoi Paula


Taniela ena Qara ni Laione | Nodra iVola ni Vuli iVolatabu na Gone\nE dua tale na Tui Papiloni o Taraiasi na kai Mitia. E raica ni turaga vinaka o Taniela, mani lesi koya me nodra iliuliu na turaga vakaitutu ena vanua. Ia era vuvutaki Taniela na turaga qori, era via vakamatei koya. Nira kila ni dau masu vakatolu e veisiga o Taniela vei Jiova, era kaya sara vei Taraiasi: ‘Kemuni na tui, me buli mada e dua na lawa me keimami masu duadua ga vei kemuni. O koya e bese me biu ena qara ni laione.’ E donu vei Taraiasi na vakasama qori mani sainitaka na lawa.\nNi rogoca o Taniela na lawa vou, e lako sara ina nona vale. E tekiduru donuya na katubaleka qai masu vei Jiova. Era curu yani ina nona vale na turaga vuvu qori, era raici koya sara ni masu tiko. Era cici vei Taraiasi, ra qai kaya: ‘E talaidredre vei kemuni o Taniela. E dau masu vakatolu vua nona Kalou e veisiga.’ E taleitaki Taniela o Taraiasi, e sega ni vinakata me mate. Ena siga taucoko qori, e vakasamataka na sala me vakabulai koya kina. Ia e sega ni dua e rawa ni veisautaka na lawa sa sainitaki oti, wili kina na tui. Sa na vakaroti ira ga nona tamata mera biuti Taniela ena qara ni laione daukata.\nEna bogi qori, e sega ni moce rawa o Taraiasi ni leqataki Taniela vakalevu. Ena mataka, e cici ina qara qai kailavaka vei Taniela: ‘E vakabulai iko na nomu Kalou?’\nE rogoca o Taraiasi na domo i Taniela! E tukuna vei Taraiasi: ‘Na agilosi i Jiova e sogota na gusudra na laione, era sega ni vakamavoataki au.’ Dua na ka nona marau o Taraiasi! E vakarota me kau tani mai o Taniela. E sega mada ga ni drakusi na yagona. E qai vakarota na tui: ‘Mera biu ina qara na turaga era beitaki Taniela.’ Ni bera nira tau i ra, e qurulaki ira na laione.\nE vakauta o Taraiasi na ivakaro qo vei ira na nona tamata: ‘Moni doka kece na Kalou i Taniela, ni vakabulai koya mai na qara ni laione.’\nVakacava o dau masu vei Jiova e veisiga me vakataki Taniela?\n“[E] kila o Jiova na sala me vakabulai ira kina era qarava na Kalou nira vakatovolei.”—2 Pita 2:9\nTaro: Na cava e dau cakava vakatolu e veisiga o Taniela? E vakabulai koya vakacava o Jiova?


Na Cava Era Sega ni Soqova Kina na iVakadinadina i Jiova na Siganisucu? | Taro e Tarogi Wasoma\nWILIKA ENA VOSA Abkhaz Afrikaans Albanian American Sign Language Amharic Arabic Armenian Armenian (West) Azerbaijani Bashkir Basque Bassa (Cameroon) Batak (Toba) Bicol Bosnian Boulou Brazilian Sign Language Bulgarian Cakchiquel (Western) Cambodian Catalan Cebuano Chin (Hakha) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombian Sign Language Croatian Czech Dangme Danish Dutch English Estonian Ewe Fante Faroese Filipino Sign Language Finnish French Ga Galician Garifuna Georgian German Greek Greenlandic Guarani Gun Haitian Creole Hebrew Hiligaynon Hungarian Iban Igbo Iloko Indonesian Isoko Italian Japanese Javanese Kabiye Kabyle Kachin Karen (S'gaw) Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Low German Malagasy Malay Malayalam Maltese Mam Maya Mazatec (Huautla) Mixe (North Central) Mongolian Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Nias Norwegian Nzema Oromo Ossetian Pangasinan Persian Peruvian Sign Language Polish Portuguese (Brazil) Portuguese (Portugal) Punjabi Quechua (Cuzco) Rarotongan Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Tajiki Tarascan Tatar Telugu Tetun Dili Thai Tigrinya Tlapanec Tojolabal Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Valencian Venda Venezuelan Sign Language Vezo Vietnamese Wallisian Welsh Xhosa Yoruba Zapotec (Isthmus) Zapotec (Lachiguiri) Zulu vakaViti\nKeimami sega ni soqova na siganisucu ni keimami vakabauta ni sega ni marautaka na Kalou. E sega ni tukuna vakadodonu na iVolatabu ni tabu na soqovi ni siganisucu, ia e yaga eso na tikina qo meda kila kina na rai ni Kalou. Raica mada e va na tikina qo kei na kena ivakavuvuli vakaivolatabu.\nNa siganisucu e vu mai na lotu butobuto. E volai ena dua na ivola ni itukuni na Funk & Wagnalls Standard Dictionary of Folklore, Mythology, and Legend, ni siganisucu e vu mai na vakabauta ni gauna e sucu kina e dua, e “rawarawa nira curumi koya na timoni” ia “ena taqomaki koya na nodra tiko na nona itokani kei na nodra vosa ni vakanuinui vinaka.” E volai ena ivola The Lore of Birthdays (Na iTukutuku Makawa Baleta na Siganisucu) ena gauna makawa, na itukutuku ni siganisucu e “bibi ni dau dikevi kina na itukutuku ni nona bula” ni yavutaki ena “nodra vakadidike na dauraikalokalo.” E kuria na ivola qo, “ena vakabauta makawa na kadrala ni siganisucu e vakayacora na ka eda vinakata.”\nIa e vakacala na iVolatabu na cakaiba, cakaisausau, vakatevoro, se “dua na ka va qo.” (Vakarua 18:14; Kalatia 5:19-21) Dua na vuna e vakarusa kina na Kalou na koro makawa o Papiloni nira dauraikalokalo, qori e wili me cakaisausau. (Aisea 47:11-15) Keimami sega ni kauaitaka vakasivia na vanua era vu mai kina na ivalavala kece; ia keimami na sega ni vakawalena ke sa vakamatatataki tu ena iVolatabu.\nEra sega ni soqova na siganisucu na lotu vaKarisito taumada. E kaya na ivola na World Book Encyclopedia “nira okata [na lotu vaKarisito taumada] me nodra ivalavala na lotu butobuto na soqovi ni nona siganisucu e dua.” E tukuni ena iVolatabu nira tauyavutaka na yapositolo kei na so tale e vakavulici ira o Jisu na ivakarau mera muria na lotu vaKarisito kece.—2 Cesalonaika 3:6.\nNa soqo bibi ga meda vakananuma na lotu vaKarisito na mate i Jisu, sega ni nona sucu. (Luke 22:17-20) E sega ni dodonu meda kurabuitaka ni tukuna na iVolatabu ni “vinaka na siga ni mate e ca na siga ni sucu.” (Dauvunau 7:1) Ni cava na bula i Jisu e vuravura e rogo vinaka tu ga na yacana vua na Kalou, oya na vuna e bibi kina na siga e mate kina mai na siga e sucu kina.—Iperiu 1:4.\nSega ni cavuti ena iVolatabu na nona siganisucu e dua na dauveiqaravi ni Kalou. E sega ni nakiti qo ni volai kina na nodrau siganisucu e rua erau sega ni qarava na Kalou. Ia e ca ruarua na kena itinitini.—Vakatekivu 40:20-22; Marika 6:21-29.\nEra lomalomani ira na luve ni iVakadinadina i Jiova nira sega ni soqova na siganisucu?\nMe vakataki ira ga na itubutubu vinaka, era vakaraitaka e veigauna na itubutubu iVakadinadina i Jiova nira lomani luvedra. Era soli iloloma vei ira, e tiko tale ga na gauna mera soqo kina. Era saga mera muria na ivakaraitaki uasivi ni Kalou ni dau yalorawarawa me solia na ka vinaka vei ira na luvena. (Maciu 7:11) Era sega ni lomalomani ira na luvedra na iVakadinadina i Jiova me vaka e laurai ena vica na ivakamacala qo:\n“Au marau ni soli vei au na iloloma au sega ni namaka.”—Tammy, yabaki 12.\n“E sega ni dau soli vei au na iloloma ena noqu siganisucu, ia rau dau soli iloloma vei au na noqu itubutubu ena so tale na gauna. Au taleitaka qori niu sega ni dau namaka.”—Gregory, yabaki 11.\n“O nanuma ni marautaki na pati e tini ga na miniti, e vica ga na keke kei na dua na sere? Lako mada mai neitou vale mo qai kila kina na pati!”—Eric, yabaki 6.\nEna Yaga Vakacava Vei Keda na iVakavuvuli Vakaivolatabu?\nVakamacalataka o Jisu na vuna e gadrevi kina meda dusimaki, kei na rua na ivakavuvuli bibi vakaivolatabu.\nNa Cava Era Vakabauta na iVakadinadina i Jiova?\nE Vakadonuya Beka na Kalou na Pati Kece?


Roma, chapter 1 of the Fijian Bible - with audio narration\nOi au o Paula, nai talatala i Jisu Karisito, sa kacivi mei apositolo, ka tawasei me'u tukuna nai tukutuku vinaka ni Kalou.\n2 Ni sa yalataka sara tu mai liu o Koya, ena gusudra na Nona parofita, ka sa volai tu mai ena i Vola Tabu,\n3 Me baleti Koya na Luvena o Jisu Karisito na noda Turaga, ka mai sucu vakatamata mai na kawa i Tevita,\n4 E mai vakaraitaka ni o Koya na Luve ni Kalou, ena kaukauwa ni Yalo Tabu, ena Nona tucake mai na mate.\n5 Mai Vua keitou sa rawata kina na loloma kei na cakacaka vaka i Apositolo, me keitou tukuna kina vei ira na veimatanitu tani, me ra talairawarawa ka vakabauta na vosa ena Vukuna,\n6 Oi kemudou talega dou sa tiki tiko ni kaci oqo, ni dou sa digitaki oti vei Jisu Karisito;\n7 Vei kemudou mai Roma, oi kemudou na ka lomani vua na Kalou, na nona tamata digitaki me nomudou na loloma kei na vakacegu ni Kalou na Tamada kei na noda Turaga o Jisu Karisito.\n8 Taumada au vakavinavinaka vua na noqu Kalou, ena vuku i Jisu Karisito me baleti kemudou kecega, ena vuku ni nomudou vakabauta ni sa roboti vuravura taucoko na kena i tukutuku.\n9 Na noqu i vakadinadina na Kalou, au sega ni dau cegu ni masulaki kemudou ena vuku ni dredre dou dau sotava, ni'u sa qaravi Koya ena yaloqu dina, ena vuku ni tukutuku vinaka nei Koya na Luvena.\n10 Au sa dau kerea tiko, me dua na gauna vinaka me vakarautaka vei au ena nona lewa ga na Kalou, me'u rawa ni lako yani kina vei kemudou.\n11 Au sa dau gadreva makawa sara tiko mai me'u raici kemudou, me'u vakatikora vei kemudou eso nai solisoli vakayalo, me rawa ni dou tauyavutaki vinaka kina.\n12 Ka me rawa talega ni veivakaukauwataki na nomudou vakabauta vei au, kei na noqu vakabauta vei kemudou.\n13 Au vinakata mo dou kila na veiwekani, ni sa noqui nakinaki makawa tiko mai me'u raici kemudou (ia au sa dau tarovi tiko me yacova mai oqo) Ni'u sa vinakata me'u tamusuka mai na vua ni nomudou cakacaka, me vakataki ira na veimatanitu tani.\n14 Oi au na tamata lewai vei ira na kai Kirisi kei ira na lewe ni veivanua wale, vei ira na vuku kei ira na sega ni vuku.\n15 Ni'u sa vinakata dina, me vaka ni'u sa vakarautaki au oti tu, me'u lako yani i Roma vei kemudou, ka vunautaka nai tukutuku vinaka.\n16 Au sa sega ni maduataka nai tukutuku vinaka I Karisito, ni sai koya oqo, na kaukauwa ni Kalou me veivakabulai vei ira kecega sa vakabauta, sa liu vei ira na Jiu kei ira talega na kai Kirisi.\n17 Ni sa vakaraitaki mai kina, na dodonu ni Kalou mai na vakabauta kina vakabauta; ni sa volai, "Na yalododonu ena bula ena vakabauta." Na Cudru Ni Kalou Vei Ira Na Sega Ni Dodonu\n18 Na nona cudru na Kalou sa vakatakilai mai lomalagi, me baleti ira na tamata sega ni savasava kei ira na sega ni dodonu,\n19 Era sa kila vinaka sara tu ga na dina ni Kalou, ni sa vakaraitaka oti vei ira na Kalou.\n20 Ena sega ni dua na nodra i ulubale, ni Kalou sa vakaraitaka na Nona i valavala mai nai vakatekivu, ena veika e bulia kei na Nona kaukauwa va Kalou ena veika bula e raici rawa.\n21 O ira oqo era sa kila oti tu na Kalou, ka ra sega ni bau via vakarokorokotaki Koya me vaka ni sa Kalou, era sega ni via vakavinavinaka, na nodra vakasama era vakanananutaka tu ga na veika dukadukali, ka sa yaco kina me vakabutobutotaki ka lialia na nanuma ni lomadra.\n22 Era via vakaraitaka tiko ni ra tamata vuku, sa qai tukuni ira tikoga mai na levu ni nodra lialia,\n23 Ena nodra vakaisosomitaka na qaravi ni Kalou bula, ena nodra kauta mai na vatu kei na kau, me ra bulia kina na manumanu vuka, na manumanu yava i va, na manumanu qasi voli, kei na i vakatakarakara ni tamata.\n24 O koya oqo, na Kalou sa qai solia vei ira na yalo, me ra sega ni kila na vinaka kei na ca kei na nodra sa cakava ga na dodomo ca ni yalodra, me vaka na ka era sa vinakata,\n25 Era veisautaka na dina ni Kalou mai na ka lasulasu, era cuva ka qarava na ka sa buli, ka sa sega ni o Koya na Dauveibuli, o Koya sa dodonu me vakalagilagi ka sega ni mudu. Emeni.\n26 Oqori na vuna, sa solia ga kina vei ira na Kalou, me ra sa cakava na veika vakasisila me vaka nodra gagadre. O ira na kena yalewa era sa domona tale na yalewa ka sega ni tagane.\n27 O ira talega na tagane era sa besetaka na yalewa, era sa qai domona tale na tagane, me ra sa veiwatini ga vakatagane, o koya oqo sa saumi kina vei ira nai sau dodonu ni nodra i valavala.\n28 Ia kevaka me ra sega ni via vakarokorokotaka tikoga na Kalou, na Kalou ena solia vei ira na vakasama cala, me ra cakava kina na veibasai ni bula vakatamata.\n29 Me ra vakasinaiti tu ena veika dukadukali, na veibutakoci, na yalo e ca, na kocokoco, na veivakacacani, dauvuvu, daulaba, dauveiqati, dauveivakaisini, dauvakanananutaka na ca, dau vosa kudrukudru lo,\n30 Me ra dauveikaseti, me ra sega ni taleitaka na Kalou, me ra i valavala kaukauwa, era dau dokadoka. Era dau viavialevu, era dau segata me yaco na tiko veicati, era dau talaidredre vei ira nodra i tubutubu,\n31 Sa sega vei ira na yalo ni vakatulewa vinaka, sa sega ni ra tamata me vakabauti, sa sega ni tu vei ira na yalo ni loloma, sa sega na veivosovosoti vei ira, sa yali ena nodra bula na veikawaitaki;\n32 Ni ra sa kila vinaka na Nona lewa dodonu na Kalou, o ira kece era bulataka tiko nai valavala sa vakaoqo, nai totogi duadua ga ena vakayacori vei ira me vakamatei, era sega walega ni cakava, era vakauqeta na tamata me ra cakava talega.


Vakaitaukei na waqavuka waqavuka Charter veiqaravi mai se ki Orlando Florida\nCake na jeti vakaitaukei liu Charter Orlando, Daytona, Kissimmee, Florida vuka waqavuka rede kabani volekati au kacivi 877-941-1044 ena lala na yavana dro na isau ni veiqaravi. Dusidusi ni kena e dua veiqaravi ni vuka tu ni jeti vakaitaukei ena Orlando rawa ni dua na sala vinaka me ra marautaka e dua na ilakolako matavuvale se bisinisi ki na dua ga na icavacava o gadreva. Sa toso tiko e dua na kena e vinaka duadua na noda kabani ni yaco mai na dauveivoli veiwekani. Era digitaki ira na tamata cakacaka ka cakacaka ena tabana oqo ni oti e dua na iwalewale ni vetting matua me vakadeitaka ni ra sa vakacakacakataki walega na kila vakacakacaka ka matai duadua toka. Me baleta e dua na vakatataro se kauwai o beka, dau curuma ena tarai noda talevoni 877-941-1044.\nEda kila ni dodonu me toso mai na dua na vanua ki na dua tale ka sega ni gadrevi me vakavuna na nona Yalododonu vakasivia na isau ni matavuvale kei ira na tamata ni bisinisi. Gadreva na noda taura ni lawatu ni pricing ki na kasitama ni veikauwaitaki ka vakaoqo ni vakadeitaka rawa ni o rawata e dua na itavi ni sau na yavaqu lala. Oqo e dua na gacagaca bibi ni noda dau vuka. E a vakadeitaka na waqavuka vakaitamera ena idabedabe ena neitou kei na moce na kakana e sega ni tiko me da vosota na auwa ni Vakabuta ni ilakolako ki na veivanua vakayawa. Noda in-flight ni timi ni na tamata cakacaka me rawa kina vei iko mo marautaka na rawarawa me salavata kei na nodra gagadre me ra na nomu.\nNoda rede ni waqavuka ni dakoba Orlando veiqaravi sa rawarawa sara ga me ra curuma. Eda sa biuta ena vanua e dua na vata ni veitaratara matailalai me vakatara na tamata me nodra vakauta ka ciqomi itukutuku donu. Na digidigi me vakataka na talevoni, imeli, ni itikotiko vakayago kei na bula na chats ena initaneti, e rawa ni o vakadeitaka ni ra lako tani mai na dua na tawa kila ka dau tucake mai veitaratara dravudravua.\nKevaka o gadreva mo lisitaka na iwasewase ni veiqaravi ena waqavuka ka vakavuna na veitaqomaki vakaliuci, rai yani sega mai neitou kabani. Eda sa tomana tiko me salavata kei na lawa ni veitaqomaki kei na ivakarau e gadrevi mai vei ira na Vakaitutu tale eso e vuravura raraba.\nSo tale na vanua eda veiqaravi e wavoliti Orlando ni iwasewase ni sa gauna ni nodra lisitaka tu e dua na waqavuka vakaitaukei ena dua sau lailai\nOrlando, Winter Park, Mid Florida, Maitland, Goldenrod, Casselberry, Altamonte Springs, Clarcona, Gotha, Ocoee, Windermere, Longwood, Apopka, Winter Springs, Oviedo, Were ni Winter, Kissimmee, Lake Meri, Oakland, Sanford, Zellwood, Plymouth, Lake Monroe, Montverde, Killarney, Sorrento, Ferndale, O na loaloa ni Yalododonu, Siti ni vakamamasu, Geneva, Tangerine, Clermont, Minneola, Siganisucu, Ulunivanua Dora, Loughman, Debary, Astatula, Eustis, Deltona, Osteen, Davenport, Howey ki na veidelana, Siti ni moli, Tavares, Groveland, Yalaha, Cassadaga, Mascotte, Mims, Lake Helen, Deland, Glenwood, Titusville, Na yanuyanu cecere, Leesburg, Paisley, Haines City, Scottsmoor, Umatilla, Okahumpka, Icoi, Polk City, Lake Hamilton, Lake Alfred, Valenivolavola ni delana, Sharpes, Altoona, Fruitland Park, Oki delana, Dundee, Winter Haven, Edgewater, Waverly, De Leon Springs, Vou na baravi ni Smyrna, Rockledge, Auburndale, Merritt na yanuyanu, Daytona Beach, Lake ni marama, Sumterville, Weirsdale, Weir ni Eastlake, Kenansville, Lake ni Eagle, Astor, Wildwood, Lakeland, Barberville, Lake Welesi, Port Orange, Nalcrest, Na uciwai vanua ni susu manumanu, Fedhaven, Idia Lake Estates, Coleman, Kathleen, Ocklawaha, Melbourne, Webster, Bushnell, Cape Canaveral, Pierson, Icoi Beach, Alturas, Lacoochee, Eaton Park, Oxford, Summerfield, Babson Park, Siti ni Highland, Lake Panasoffkee, Dade City, Nichols, Patrick Afb, Bartow, Zephyrhills, Baravi ni setilaiti, Belleview, Crystal Springs, Qeteqete Bay, Ocala, Siliva Springs, Na itei City, Indialantic, Mulberry, Malabar\nTu na waqavuka era Tallahassee


NAI VAKATEKIVU 11 FOV - A sa gusu vata ko vuravura - Bible Search\nNAI VAKATEKIVU 10 NAI VAKATEKIVU 12\nNAI VAKATEKIVU 11\nSa vosa vata ko vuravura, 1,2. Era segata me ra tara e dua na vale cecere: sa vakataqayataka na vosa ko Jiova, 3-9. A kawa i Semi, 10-26. A kawa i Tira, kei na nona lako ki Karana, 27-32.\n1A sa gusu vata ko vuravura taucoko, a sa dua vata ga na kena vosa. 2A sa yaco, ni ra a lako vaka ki na tu-i-cake, era kunea e dua na buca mai na vanua ko Saina; a ra sa tiko kina.\n3A ra sa veikayaka vakataki ira, Tou ia mada, tou cakava na vatu-buli, ka tavuna vakavinaka. Ka sai sosomi ni vatu na vatu-buli, ka sai sosomi ni lase na qele dregadregata. 4A ra kaya, Tou ia mada, tou tara e dua na noda koro, ka dua na vale cecere, me yacovi lomalagi na delana; tou cakava me rogo kina na yacada, de sa da dui vakasevi yani e dela i vuravura taucoko. 5A sa lako sobu ko Jiova me raica na koro kei na vale cecere, era tara na tamata. 6A sa kaya ko Jiova, Raica, sa dua vata ga ko ira na tamata, a sa dua vata ga na vosa vei ira kecega; a ra sa vakatekivu ni kitaka na ka oqo: ia ena qai sega e dua na ka me tarovi ira e na ka era nakita: 7tou ia mada, tou lako sobu, ka vakasesea na nodra vosa, me ra kakua kina ni veikilaki vosa. 8A sa dui vakasevi ira maikina ko Jiova, ki dela i vuravura taucoko: a ra sa cegu ni tara tiko na koro. 9O koya sa vakatokai kina na yacana ko Pepeli; ni sa vakasesea maikea na vosa ni vuravura taucoko ko Jiova: a sa dui vakasevi ira maikina ko Jiova, ki dela i vuravura taucoko.\n10Oqo na kawa i Semi: Sa dua na drau na yabaki i Semi, a sa qai sucu na luvena ko Afakisati, ni sa oti na waluvu ka yabaki rua: 11a sa bula tiko ko Semi, ni sa sucu ko Afakisati, ka lima na drau na yabaki, a sa sucu eso tale na luvena tagane kei na luvena yalewa. 12A sa bula ko Afakisati ka tolusagavulu ka lima na yabaki, a sa qai sucu ko Sela na luvena: 13a sa bula tiko ko Afakisati, ni sa sucu ko Sela, ka va na drau ka tolu na yabaki, a sa sucu eso tale na luvena tagane kei na luvena yalewa. 14A sa bula ko Sela ka tolusagavulu na yabaki, a sa qai sucu na luvena ko Iperi: 15a sa bula tiko ko Sela ni sa sucu ko Iperi, ka va na drau ka tolu na yabaki, a sa sucu eso tale na luvena tagane kei na luvena yalewa. 16A sa bula ko Iperi ka tolusagavulu ka va na yabaki, a sa qai sucu ko Peleki na luvena: 17a sa bula tiko ko Iperi, ni sa sucu ko Peleki, ka va na drau ka tolusagavulu na yabaki, a sa sucu eso tale na luvena tagane kei na luvena yalewa. 18A sa bula ko Peleki ka yabaki tolusagavulu, sa qai sucu ko Riu na luvena: 19a sa bula tiko ko Peleki, ni sa sucu ko Riu, ka rua na drau ka ciwa na yabaki, a sa sucu eso tale na luvena tagane kei na luvena yalewa. 20A sa bula ko Riu ka tolusagavulu ka rua na yabaki, a sa qai sucu ko Seruke na luvena: 21a sa bula tiko ko Riu, ni sa sucu ko Seruke, ka rua na drau ka vitu na yabaki, a sa sucu eso tale na luvena tagane kei na luvena yalewa. 22A sa bula ko Seruke ka tolusagavulu na yabaki, a sa qai sucu ko Neori na luvena: 23a sa bula tiko ko Seruke, ni sa sucu ko Neori, ka rua na drau na yabaki, a sa sucu eso tale na luvena tagane kei na luvena yalewa. 24A sa bula ko Neori ka ruasagavulu ka ciwa na yabaki, a sa qai sucu ko Tira na luvena: 25a sa bula tiko ko Neori, ni sa sucu ko Tira, ka yabaki e dua na drau ka tinikaciwa, a sa sucu eso tale na luvena tagane kei na luvena yalewa. 26A sa bula ko Tira ka vitusagavulu na yabaki, a sa qai sucu ko iratou na luvena ko Eparama, kei Neori, kei Erani.\n27A sa vakaoqo na kawa i Tira: Sa sucu na luve i Tira ko Eparama, ko Neori, kei Erani; a sa sucu ko Loti na luve i Erani. 28A sa mate ko Erani e na mata i tamana ko Tira, e na vanua ka sucu kina, io mai Uri mai Kalitia. 29A rau a qai vakawati ko Eparama kei Neori, a yaca ni wati i Eparama ko Serai: ia na yaca ni wati i Neori ko Milika, na luve i Erani, ko koya na tama i Milika, kei Isika. 30A sa yava ko Serai; sa sega na luvena. 31A sa kauti Eparama na luvena ko Tira, kei Loti na luve i Erani, na makubuna, kei Serai na vugona, a wati i Eparama na luvena; a ratou a lako tani vata mai Uri mai Kalitia, ka me ratou lako ki na vanua ko Kenani: a ratou a yaco ki Karana, a ratou a tiko kina. 32Ia na yabaki i Tira sa rua na drau ka mani lima na yabaki: a sa ciba ko Tira mai Karana.


2 Samuela , chapter 19 of the Fijian Bible - with audio narration\nSa tukuni vei Joape, "Raica sa tagi ka vakaloloku tiko na tui ena vuku i Apisalome."\n2 Na qaqa ena siga o ya sa vuki me siga ni vakaloloku vei ira na tamata. Ni ra sa rogoca na tamata ni sa tukuni ena siga o ya, "Sa rarawa na tui ena vuku i na luvena."\n3 Era sa curu lo yani na tamata ki na koro, ni ra sa madua talega ena nodra drotaka nai valu.\n4 Sa ubia na matana na tui ka tagi vakadomoi levu, "Na luvequ Apisalome! i Apisalome, na luvequ, na luvequ!"\n5 Sa lako mai ki vale vua na tui o Joape ka tukuna, "E na siga oqo o sa vakayalolailaitaki ira kina na tamata, o ira sa vakabulai iko, vakabulai ira na luvemu tagane, luvemu yalewa, na nodra bula na watimu lelevu kei na watimu lalai,\n6 "O ya, o sa lomana kina na kemu meca ka cati ira kina na nomu i tokani. Ena siga oqo, o sa vakaraitaka kina, ni o sa sega ni doka na turaga se na bobula; ni siga oqo au sa kila, kevaka ea bula o Apisalome, keimami sa mate kece oqo e daidai, o ya ena qai vinaka vei iko.\n7 "Mo tucake ka lako yani ka vosataka na veivakacegui vei ira na tamata. Au sa cavuta oqo ena yaca i Jiova, kevaka o na sega ni lako yani, ena sega ni dua e tiko vata kei iko ena bogi oqo. O ya ena ca sara vei iko mai na veika caca kece sa tarai iko oti mai na nomu cauravou me yacova mai oqo."\n8 Sa tucake na tui ka la'ki dabe tiko ena matamata. Sa tukuni yani vei ira na tamata, "Na tui sa dabe tiko mai na matamata." Era sa lako mai na tamata kecega ena mata ni tui. Ni ra sa dui dro kecega na Isireli.\n9 O ira na tamata kecega mai na veiyavusa kecega e Isireli era sa tukuna, "Na tui sa vakabulai keda mai na ligadra na meca, sa vakabulai keda mai na ligadra na Filisitia. Oqo, e sa dro mai na vanua ena vuku i Apisalome.\n10 "O Apisalome, o koya eda lumuta vei keda, sa mate ena i valu. Oqo, na cava o ni sega ni via tukuna tiko kina na kena kau lesu mai na tui?"\n11 Sa talatala na Tui o Tevita vei Setoki kei Avaiata na bete ka vaka: "Drau vosa vei ira na qase e Juata ka tukuna, 'Na cava e bera kina na nomuni kauta lesu mai na tui ki nona vale, sa lako mai na nodra vosa kece na Isireli ki vua na tui, ki na nona vale sara ga?\n12 'O ni sa taciqu, e da sa sui vata ka lewe vata, Na cava o ni sai otioti kina ni tamata mo ni kauta lesu mai kina na tui?'\n13 "Tukuna vei Amasa, 'Daru sa sega beka ni sui vata ka lewe vata? Me cakava vei au na Kalou ka vakalevu kevaka o sa sega ni liuliu ni mataivalu e mataqu tikotikoga mei sosomi kei Joape.'"\n14 Sa vesuka na yalodra kecega e Juta, me vaka na yalona e dua ga na tamata, ka era sa vakauta kina nai tukutuku oqo vua na tui: "Mo lesu mai, o iko kei ira kece na nomu tamata!"\n15 Sa lesu mai na tui ka lako mai ki na Joritani. Era sa lako mai na Juta e Kilikali me ra lako yani ka sotava na tui, ka kauti koya takoso mai na Joritani.\n16 O Simei na luvei Qera na Penijamini mai Baurimi sa lako vakatotolo mai kei ir a na Juta me mai sotavi Tevita na Tui.\n17 Sa tiko vata kei koya e dua na udolu na Penijamini kei Sipa na dauveiqaravi ena vale nei Saula kei ira na lewe tinikalima na luvena tagane kei ira na ruasagavulu na dauveiqaravi. Era sa takosova yani na Joritani e matana na tui.\n18 Sa lako ki tai kadua na waqa me la'ki vakavodoka mai na tui kei na nona vuvale, ka me cakava kina na veika e vinakata. Sa cuva ena mata ni tui o Simei na luvei Qera ni sa takosova na Joritani.\n19 Sa tukuna vua na tui, "Me kua ni cakava vei au na noqu turaga e dua na ka ca, se me nanuma tale na cala ni nomuni tamata ena siga sa biuti Jerusalemi kina na tui na noqu turaga, ka me kua tale ni kauta ki yalona.\n20 "Oi au na nomuni tamata, au sa kila ni'u sa i valavala ca. Sai au oqo nai matai mai na vuvale kece i Joseva ena siga oqo â€“ me lako mai ka sota kei na tui na noqu turaga."\n21 O Apisai na luvei Seruia sa tukuna, "E sega beka ni dodonu me vakamatei o Simei ena vuku ni ka oqo, baleta ni rukaka na i lumuti i Jiova."\n22 Sa tukuna mai o Tevita, "Na cava me'u cakava vei iko na luvei Seruia, mo yaco kina mo meca vei au ena siga oqo? me vakamatei e dua e Isireli ena siga oqo? Ni'u sa sega ni kila ni'u sa tui e Isireli e daidai?"\n23 Oqo sa tukuna kina na tui vei Simei, "O na sega ni mate." Sa yalayala vua, na tui.\n24 Sa lako sobu mai o Mefiposeci me rau mai sota kei na tui. Sa sega ni kauwaitaka na duka ni yavana, se me kotiva na nona sominiwai, se me savata na nona i sulu, mai na siga sa lako kina na tui ka yacova na nona lesu tale mai ena vakacegu.\n25 Sa qai yaco, ni sa lako mai ki Jerusalemi me sota kei na tui â€“ sa tukuna vua, na tui, "Na cava o sega ni via lako kina vata kei au, Mefiposeci?"\n26 Sa sauma mai, "Noqu turaga na tui, era sa vakaisini au na noqu tamata. Ni ra sa tukuna na nomuni tamata, 'Au na vakarautaka e dua na asa vei au ga, me'u vodo kina ka lako vua na tui.' Ni sa malumalumu na nomuni tamata.\n27 "Sa lasutaka ka vakacacana na nomuni tamata vua na tui, ia na noqu turaga na tui sa vaka na Agilosi ni Kalou. O koya oqo mo ni cakava ga na ka sa vinaka e matamuni.\n28 "Ni o ira kece na tamata ena vale nei tamaqu era sa mate kece tu ena mata ni noqu turaga na tui. Io, o sa vakatara vei ira na nomu tamata me ra kana mai na nomu teveli. Na dodonu cava ese tu vei au me'u tagica tale kina na tui?"\n29 Sa tukuna vua na tui, "Na cava o se tukuna tikoga kina na ka oqori? Au sa tukuna, 'O iko kei Siba drau sa wasea na vanua.'"\n30 Sa qai sauma o Mefiposeci vua na tui, "Raica, laivi koya me taura kece, me vaka ni sa lesu tale mai na noqu turaga na tui ki na nona vale."\n31 O Basilai na kai Kiliati sa lako sobu mai Roqelimi ka takosova na Joritani vata kei na tui, me yadravi yani vaka ki na Joritani.\n32 Sa tamata matua sara o Basilai ka sa yabaki walusagavulu. Sa vakarautaka vei Tevita na tui na veika kece e gadrevi ena nona tiko mai Maenaimi, ni sa tamata vutuniyau.\n33 Sa tukuna na tui vei Basilai, "Mo lako vata mai kei au, ni'u na vakarautaka vei iko na veika kece, ena nomu tiko e Jerusalemi."\n34 Sa sauma o Basilai vua na tui, "Sa vo tiko e vica na noqu gauna ni bula me'u lako cake vata kina kei na tui ki Jerusalemi?\n35 "Au sa yabaki walusagavulu e daidai, e rawa beka ni'u se kila tiko na vinaka kei na ca? E rawa beka vua na nomuni tamata me tovolea ka kila na ka au kania kei na ka au gunuva? E rawa beka ni'u rogoca tale na domo ni nodra lagalaga sere na tagane kei na yalewa? Na cava beka me veivakabibitaki tale kina na nomuni tamata vua na noqu turaga na tui?\n36 "Na nomuni tamata e na lakova vakalailai ga na Joritani vata kei na tui. Na cava me saumi au kina vaka oqo na tui?\n37 "Au kerea, mo ni vakasuka lesu na nomuni tamata, me'u la'ki mate ga e noqu koro, ka buluti ena i bulubulu nei tamaqu kei tinaqu. Ia, oqo na noqu tamata o Jimaema; me takoso o koya vata kei na noqu turaga na tui, mo ni cakava vua na ka ga e vinaka vei kemuni."\n38 Sa sauma na tui, "Jimaema sa na takoso vata kei au, au na cakava ga vua na ka e vinaka vei iko. Na veika o na vinakata mai vei au, ena caka yani vei iko."\n39 Era sa qai takoso kece na tamata. Ni sa takoso oti na tui, sa qai reguci Basilai na tui ka vakalouvinakataki koya, ka sa lesu tale ki na nona vanua.\n40 Sa lako yani ki Kilikali na tui ka sa lako vata kei koya o Jimaema. Era sa muria yani na tui na Juta kecega, kei na veimama ni Isireli.\n41 Era sa qai lako mai vua na tui o ira kece na tagane e Isireli ka tukuna vua na tui, "Na cava era sa butakoci iko kina na taci keimami na Juta, ka kauta mai na tui kei na nona vuvale kei ira kece na tamata i Tevita ka takosova na Joritani?"\n42 O ira kece na Juta era sa sauma vei ira na Isireli, "Baleta ni sa wekai keimami voleka na tui, Na cava o ni sa cudru kina ena tikina oqo? Keimami sa kania beka na nona i votavota na tui? Se e sa solia beka vei keimami e dua nai solisoli?"\n43 Era sa sauma yani na Isireli vei ira na Juta ka vaka: "Sa neimami e tini nai votavota vua na tui; sa levu kina na neimami dodonu vei Tevita mai vei kemuni. Na cava o ni sa sega kina ni nanumi keimami O e sega beka ni keimami a tukuna nai matai ni vakasala me kau lesu mai na tui?" Ia, sa gata cake na nodra vosa na Juta, mai na nodra vosa na Isireli.


Bible verses on pride and arrogancy\nBible / Verses / Fijian\n"Me kua tale na vosa vakadokadoka; me kua na viavialevu me lako mai na gusumuni, ni o Jiova, sa Kalou ni kila na ka; sa vakarautaka o Koya nai valavala kecega. 1 Samuela 2:3\nSa sauma na tui Isireli ka vaka, "Tukuna vua, 'Me kua ni dua e dara na nona i yaragi me dokadokataka me vakataki koya sa luvata na nona i yaragi.'" 1 Tui 20:11\nNa viavialevu kei na madua, e rau sala vata, ia, na yalomatua sa nodra na yalomalumalumu. Vakaibalebale 11:2\nNa dokadoka ena vakavuna na veileti, Na veirogorogoci e tukuna na yalomatua. Vakaibalebale 13:10\nO Jiova ena vakarusa na nodra vale na dokadoka, ena vakadeitaka na nodra i yalayala na yada. Vakaibalebale 15:25\nO ira vakayadua na tamata dokadoka, era sa ka ca sara vei Jiova; e dina nira na veitovaki, ia sa sega ga ni dua ena dro bula. Vakaibalebale 16:5\nNi liu na dokadoka, sa muri koya yani na rusa, Na yalo dauveibeci sa muri koya yani na beci. Vakaibalebale 16:18\nNa sala sa nanuma na tamata ni sa vinaka, na kena i cavacava na sala ki na mate. Vakaibalebale 16:25\nNa yalo viavialevu sa muri koya na rusa, Na yalo vinaka sa muri koya na veidokai. Vakaibalebale 18:12\nNa yalomalunalumu kei na reravaka na Kalou sa veivakavutuniyautaki, kune kina na dokai kei na bula. Vakaibalebale 22:4\nNa dokadoka ni tamata ena kauti koya sobu, Na malumalumu ni yalo ena maroroya tikoga na dokai. Vakaibalebale 29:23\nNa ka kecega oqori sa cakava na ligaqu, na ka kece oqori e tu dei," sa tukuna o Jiova. "Ia na tamata Au sa na goleva me sa dau yalomalumalumu, ka voroki rawarawa na yalona, ka sa rerevaka na Noqu vosa. Aisea 66:2\n"Ke dua e dau laveti koya cake ena vakamalumalumutaki sobu, ke dua e dau vakamalumalumutaki koya sobu ena laveti cake." Luke 14:11\nO koya oqo me qarauni koya o koya sa nanuma ni sa kaukauwa tu, de qai yaco me malumalumu ena veika oqo. 1 Koronica 10:12\nIa na vua ni Yalo Tabu na loloma, na reki, na vakacegu, na dauvosota vakadede, na dauyalololoma, na dauyalovinaka, na vakabauta, Na dauyalomalua, na dauyalomalumalumu. Na veika oqori sa sega ni ia kina na cudruvi ena vunau. Kalatia 5:22,23\nMe kua ni caka e dua na ka ena dela ni qaciqacia kei na dokadoka, ia mo dou kauti kemudou sobu, me ra uasivi cake kina vei kemudou o ira na tamata Dou kua ni dau nanumi kemudou tikoga, dou tovolea mo dou raici ira na kolaiciba tu e yasamudou. Me tiko vei kemudou na vakanananu oqo ka tu talega vei Karisito. Filipai 2:3-5\nIa sa solia vakalevu o Koya na loloma. "O Koya sa tukuna kina, o ira sa viavialevu sa vorati ira na Kalou, sa solia na loloma vei ira era sa yalomalumalumu." Jemesa 4:6\nDou vakamalumalumutaki kemudou e na mata ni Turaga, ka na laveti kemudou cake o Koya. Jemesa 4:10\nVei kemudou na cauravou, dou vakarorogo vei ira nomudou qase, io, mo dou veirogorogoci vakai kemudou, ka dou vakasulumi kemudou ena yalo malumalumu, ni sa "Dau vorati ira na viavialevu na Kalou, Ia sa dau lomani ira na yalomalua." O koya oqo mo dou qai vakamalumalumutaki kemudou ena ruku ni liga kaukauwa ni Kalou, ena qai laveti kemudou cake o Koya ena nona gauna ga. Dou vakataqara vua nomudou leqa kecega, ni sa daunanumi kemudou o Koya. 1 Pita 5:5-7


Maika, chapter 1 of the Fijian Bible - with audio narration\nA vosa sa yaco vei Maika na kai Moreseci ena gauna I Jocame, Easi kei Esekaia e ratou Tui Juta, e raica o ya na ka me baleti Samaria kei Jerusalemi.\n2 Dou rogoca mai, na mataqali i Isireli! Na vuravura, kei na ka kecega sa tu kina! Me na vakadinadina vei kemudou o Jiova, o Jiova mai na Nona vale tabu.\n3 Dou raica, o Jova sa biuta mai na Nona tikina; ka lako sobu mai; ena lakova na vei vanua cecere kei vuravura.\n4 Ena waicala ena rukuna na veiulunivanua, ena tatawasewase na vei buca ena vaka na kau ni sa mamaca me kama, ka vaka na wai ni drodrova na vei vanua e baba sobu.\n5 E yaco ena vuku ni talaideredre i Jekope kei nai valavala ca ena mataqali i Isireli. Cava na talaidredre i Jekope? Sega beka ni o Samaria? Cava na veivanua cecere i Juta? Sega beka ni o Jerusalemi?\n6 "O koya oqo Au na vakayacora vei Samaria me vaka nai binibini caca ni yaya ena loma ni rara, na vanua ni teivaki vaini: Au na viritaka sobu na kena vatu, Au na qai vorolaka nona yavu.\n7 Na nona matakau Ceuti me vorolaki vakalalai, na i lavo ni nona sauma mai na vei ka ca me vakamai laivi, me rusa nona matakau, ni sa taura mai ena nona saumi na dautagane, me vakasukai kece nai lavo ni dautagane."\n8 O koya oqo au na tagi ka qoqolou, au na lako ni'u luvata noqu i sulu meu luvawale; au na qoqolou me vaka na koli ni veikau ka tagi yaso me vaka na ositereji,\n9 Ni sega ni maca rawa na nona mavoa. Sa dewavi Juta mai; ka curuma mai na matamata ni koro nodra na noqu tamata i Jerusalemi.\n10 Mo kua ni tukuna i Kaca, me kua sara na tagi; ka vakatoqiqi yani ena qele ni o sa yaco ki Peciafira.\n11 Vei kemudou na kai Sefiri dou na vakaluvaiwaletaki. Mo dou madua ni dou lako tiko; o ira na kai Senani era na sega ni lako rawa, o Peci-eseli ena tagi yaso, ni oi kemudou sa kauta tani na nona veika kece.\n12 O ira na kai Maroci era vinakata na tiko vinaka, ia sa yaco mai kina matamata i Jerusalemi na veivakaleqai mai vei Jiova.\n13 Vei kemuni na kai Lakisi, mo dou vesuka vakaukauwa na qiqi ni valu ena dua na manumanu totolo, (ni dou kauta mai nai valavala ca vei ira na goneyalewa ni Saioni). Sa yaco kina vei Isireli me vakacalai mai vei iko.\n14 O koya oqo mo solia, e dua na i yau vei Moreseci-kaca; ni mataqali Ekisipi sa mai talanoa lasu tiko vua na Tui Isireli.\n15 Au na kauta mai e dua na kemu i sosomi vei kemudou na kai Maresa; na lagilagi i Isireli ena lako mai ki Etulama.\n16 Dou tagica sara na ulumudou, ena vukudra nomudou gone vakasamemeni; me toro taucoko na vuti ni yago me vaka na ikeli, mo dou drulua tu ni dou sa kau vakabobula.


Ivakarau ni kena liutaki e dua na ICO e Switzerland - Blockchain News\nIvakarau ni kena liutaki e dua na ICO e Switzerland\nEda sa vulica mai na kabani ni lawa levu Goldblum kei na itokani, veiqaravi na era na ICO, sala vinaka duadua me ra tokoni ira na investors mai Iurope ka tauyavutaka e dua na ivakatakilakila e Switzerland.\nNa cava era nanuma kina e vuqa na tamata me baleta ni taura tu e dua na ICO e Switzerland\nEna dua na tikina oqo e dua na veivakacaucautaki vei ena isulusulu – Yavu ni Ethereum, Tezos, Monetas, Lykke e sa kilai levu na itikotiko crypto na Switzerland, kei na Zug e dua na vanua uasivi sara me rejisita na kabani o ya ena vuku ni rawarawa ni lewai ni kei na nodra ivakacavacava.\nNi qaravi na koro ko vakadonuya bitcoins me vaka na ivakacavacava ena ilavo ni me 200 francs. Rejisita ni kabani e rawa talega me vakayacori vata kei na ivakamacala taumada ni BTC ena na koroturaga vakadonui; na qaravi ni ivakacavacava vakasamataka crypto-KNK me vaka na iyau kei na vakayagataki vakadodonu na nodra ivakacavacava.\nVeiliutaki, cicivaka na itaviqaravi, na gadrevi ni kena tiko e dua na dairekita ni vanua ka sa nona itavi raraba me baleta na cakacaka ni na kabani se na ilavo, cakava Switzerland nuitaki me baleta investors, ga me na era ni na ICO ka kua ni scammers.\nEna tavata taumada, Keitou vakatura me na era ni na ICO vaqara na veitokani era rawa sa bucibucini e dua na wase levu ni ilavo. Me kena ikuri, o na gadreva mo liutaka na Me na soli yani na gugumatua vakasama, tauyavutaka e dua na roadmap me baleta na cakacaka ni sa na yaco me ra tiki ni pepa vulavula, ka tara cake na ivakarau ni susuga cake na ilavo e tiko ena fomu ni kei na ivakasala takaduri, kei na talega ni o toqa na itukutuku e tiko ena na iyaya vakaraitaki kei na ivakamacala me baleta na kena vakamuri.\nE na rawa ni kunea e dua na vakatubu ilavo ena kena cakacakataki na Roadshow ka e vakatokai me, ka oka kina na vakau yani na veivakaturi me baleta e dua na bose, taura tu na ivakamacala, saumi ni investors’ taro kei na, na vuana, ciqoma na ilavo. Sai koya oqo e dua na gauna bibi ena cakacaka – sauma na taro tricky duadua, veirai mata, e lako mai kina na sega ni dua na taro ni dau vakamatavulo.\nMai na veidinadinati vata kei na era, ena tavata oqo eda rawa ni solia e dua na loya me tabaki me vaka e dua na daunivakasala ki na cakacaka, ka sauma talega na vakalawa na taro mai na ICO tamata.\nNi oti na investors lelevu era kunei, Keitou vakatura ni tekivu na rejisita ni kabani: e dua na analogue ni LLC vata kei na dua na umailavo ni statutory ena 20,000 francs, CJSC – 100,000 francs. E na ikarua ni kisi, shareholders kece sa tawakilai. Sa talega ni rawa vua me volia e dua na kabani ni ituvatuva. Ena erau sa veibasai ga, sa vakayacori e dua na kerekere vakadonui me baleta na kena gadrevi na laisenitaki ki na regulator, dolava na akaude ena baqe kei na tuvai ni na ciqomi ni ilavo mai na lailai ni investors.\nSa na rawa nodra ivakacavacava ena mua ni gauna ni ripotetaki me vakasukai kece e ciqomi ena veiivakatagedegede oqo, ka ra sa sega ni dua na duidui mai na cakacaka ni ivakacavacava vakaitutu ena veivanua tale eso.\nE gadrevi me cakava e dua na ilavo me baleta na ICO e Switzerland ?\nMe vaka e dua na lawa, e vica vata na mataisoqosoqo e vakayagataka na cau se na cau me baleta eso na parokaramu oqori era sega ni veisemati ki vakabisinisi ni itaviqaravi ka sega ni yaga vei mai na itaviqaravi oqo na ilavo.\nVakadua tale: na ilavo ni itakitaki e sega ni vakadinadinataka e dua na itaviqaravi ni veivoli, ciqomi na ilavo mai na investors kei na saumi ira lesu vata kei na dua na kena isau.\nNa italanoa kei na TEZOS, sa sega ni ciqoma e dua na ivakamacala mai na loya ena Switzerland kei na ciqomi ni ilavo mai na investors na isolisoli na na era ka, nakiti se sega – me na vakamatatataki ena e vica na veivakatovolei, vakaraitaka vakamatata na kena gadrevi me ra vakaitavi kina e dua na loya ena veiivakatagedegede kece me baleta na ito ruarua. Mo ni qai raica na kenadau vakaivola ka rawa ni nodra itavi me baleta na nodra vakatutu se na ivalavala.\nLawmakers kei Amerika me ra rogoca na kisi me baleta na blockchain volitaka na sinucodo\nLawmakers mai Amerika..\nBaqe ni Kenada vei keda....\nMakete ni veisiga ni kraken ...\nSa oti na duru:Blockchain News 31 Janueri 2018\nTarava na duru:Sitoa ni ASIC chips mai na Samsung


What Is The First Thing That Comes To Your Mind?? - Matavuvale Network\nWhat Is The First Thing That Comes To Your Mind??\nPosted by kona on March 25, 2010 at 8:07pm in News Discussions\nWhen u see someone or ya fren what will u say or how to handle them\nPermalink Reply by Tepola Buloudra2 on May 18, 2014 at 11:24am\nTotoka dina na domodratou na Waikoula kei Tavua,io tou yadua mada na bilo wainimoli.Tau Kona toso cake yani mei veiqaravi mada.\nPermalink Reply by kona on June 5, 2014 at 3:12pm\ncola vina tau Tepola Buloudradra....rauta mada na vili niu....kaikaila\nPermalink Reply by NoumeaH on June 16, 2014 at 5:48am\nPermalink Reply by kona on August 21, 2014 at 9:52am\nnothing much....bula mada ...kurea mada....sa dede\nPermalink Reply by MACAKE on January 15, 2015 at 4:41pm\nQori taura yani...solia sara...lol\nPermalink Reply by Benzar on January 27, 2015 at 1:52am\nPermalink Reply by Joni Mataivaludina on February 8, 2015 at 6:47pm\nKemuni nai Taukei ni Vanua lomani ko Viti se i taukei ni qele.\nNa veisau levu duadua ga ni sa biu laivi mai na 1013m FijiConstitution na provision ka dau taqomaki vinaka tu kina na noda qele me vaka e dau tiko ena Section 185 ni 1997 Constitution. Na cava mada e sa biu laivi kina ka sa sega ni tikone tataqomaki qoka ena na 2013 Fiji Constitution? Qai kena i lutua toka ga ni sa dolavi tale toka ga ena 2013 Fiji Constitution e dua na katuba me sa na rawa ni curutaki yani kina na noda qele nai taukei me sa nona kece na Matanitu.\nSa kena gauna me da yadra mai nai taukei ka veitukutukunitaka yani me kila kece sara nai taukei nai lawaki qaseqase nei Kaiyum ena nona sa cakava va-qaseqase sara toka na Section 27 ni 2013 Fiji Constitution me rawa ni kau tani kina na noda qele nai taukei; me kua ni da qai vuki sa bera me vakataki ira na Abo. Ni wilika vakavinaka na Section 27 ni 2013 Fiji Constitution qai raica ni tiko e loma e dua na exceptional element ka tukuni tale toka ga kina me na buli talega na kena lawa ni rawa ni taura na Matanitu na noda qele kevaka e nanuma ni dodonu me vakakina. E rawa ni da raica ni sema vinaka e ke na Land Use Decree ka tukuni tiko ena Decreeni kaukauwa cake na Land Use Decree mai na lawa kece ga ka sega ni rawa ni veilewaitaki na ka kece e vakatulewataki e loma niDecree. E sega mada ga ni rawa nio veilewaitaki na validity se nalegality ni Land Use Decree. Na Land Use Decree e qai vakasucuma na Land Bank ka rau sema vinaka kei na Pillar 6, clause 11 niCharter.\nAu kera mo ni wilika ka vakasamataka sara vakavinaka na ka vakarerevaki e vunia toka qo o kaiyum.\nNI YADRA MAI NAI TAUKEI NI QELE. Me kua ni da qai vakataki ira na Abo; era qai vuki sa bera.\nSa gauna ni noda veitukutukunitaka yani na dina qoka.\nMe da kua ni qai kauwai ena ka e rau via tukuna tiko mai o Amani kei Waisake Bogirua. Sa rauti rau me rau vosa caka caca tiko mai; me da sa kua ni qai kuitaki tale vakapolitiki, me vesuki tiko kina na noda mona.\nNa joka levu duadua nei kaiyum sai koya na noda qele me sa kau tani mai vei keda nai taukei.\nSa baci sagai me sa soli na kaukauwa vei ira na marama me ra vola na luvedra ena i vola ni kawa bula.\nNA CAVA BEKA NA UTO NI VAKASAMA QOKA? sega li ni sema tiko ki na kena taukeni na qele ni taukei?\nPermalink Reply by Waisake Bogirua on February 19, 2015 at 1:53am\nsobo..au sa loloma saraga..Joni se vo tale tu e tolu na yabaki mo dou qai tekivu campaign kina..relax taka tu mada...na gauna qoka sa dabe tu na to ni veisaqa na Marama Bale kei na vica na Turaga Bale..e dei matata tu vei ira na ka ni qele\nPermalink Reply by Joni Mataivaludina on February 19, 2015 at 1:52pm\nWaisake, me relax me da qai vakataki ira na Abo. Na Marama kei ira na vo ni Turaga era se sega tu ni kila me vakataki ira ga nai taukei kece ni qele ena nona lasutaki ira o Kaiyum ena nona Campaign tiko ni se bera na veidigidigi. Au sa vakadeitaka ni ko Bainimarama talega kei Amani e rau se sega ni kila; se rau sa bese beka ga ni via kila. Ia nai tukutuku ena lako ga baleta ni da sega gona ni kinoca rawa ni da sa kila na i lawaki nei kaiyum.\nWaisake, KAIYUM HAS AN INTENTION AND ARMY IS BACKING HIM. Vakaloloma dina. Sa bau yaco mada vei Rajendra Chaudhry me tukuna mai na risk sa tiko ena qele; o kemudrau kei Amani ko drau se tukuna tiko ga ni safe.\nPermalink Reply by Waisake Bogirua on February 20, 2015 at 10:17pm\nJoni..sa rui tamata mama o iko...too young too debate anything because your lies are too shallow...kila tu va cava mera sega tu ni kila na lawa ni qele na Marama Bale kei ira na Turaga Bale ka wili kece kina nai itaukei era dabe tiko na to ni veisaqa...sa rui tamata veibeci iko..yalo vinaka sa rauta mada nomu lasulasu..kerekere qai campaign mai ni oti e va na yabaki..vinaka wais\nPermalink Reply by Joni Mataivaludina on February 26, 2015 at 10:28am\nDrau vosota niu a tiko tani kau osooso vakalevu kau sa qai lesu tale mai ki na na vanua au tiko kina.\nAu sa raica tiko na veivakatorocaketaki e sa cakava tiko na matanitu. Vinaka vakalevu.\nIa, au tukuna tiko na kena sa sega ni taqomaki vinaka na noda qele nai taukei ena 2013 Constitution me vaka ena 1997 Constitution. Ya na issue mo vakamacala mai kina.\nSa laki tabaka sara ena pepa o Bainimarama na nona lasu vakaitamera ni tukuna tiko ka vakadeitaka vei ira na i taukei ni qele ni taqomaki vinaka tu na qele. AU VIA VAKARAITAKA VAKADODONU SARA NI LASU O BAINIMARAMA. E rairai sega tiko beka ni raica rawa o koya na tikina au vos tiko kina. Ko drau sega talega tiko ga ni via kila kei Amani.\nEra sa tekivu kauwai kina nai taukei ni qele baleta ni dina e sega ni rawa ni dau tabonaki. Ena basika ga mai.\nAu vakabauata ni ko ira na gone i taukei era tiko ena Parliament era sega tale tiko ga ni se raica vinaka ka vakadigova na kena vunitaki vakamaqosa toka ena sections 27 & 28 na katuba ka vakacuruma e tuba na qele ni taukei.\nPermalink Reply by Joni Mataivaludina on March 2, 2015 at 4:25pm\nNa Fiji Times kei na Fiji Sun e tu kina na restrictions ka kevaka me rau tabaka, e sa na cava talega e keya na kena vakatetei nai tukutuku. Dua na ka ena caka vei rau na Newspaper companies ka vaka kina o au, au na vesu ka me tarovi nai dina. Me kila kece nai taukei ni qele veitalia kevaka meu na qai vesu e muri; au sa vakayacora ga na noqu i tavi ena vukuda na kawa i taukei...na kawa tamata ka vakabauti Jisu Karisito, dina ga ni dau kuna tu na noda malumalumu ena vuqa na gauna; ia e rawarawa vua na Kalou me na vakataudeitaki keda tale.\nNa ka ga au via vakaraitaka mo ni raica na i taukei ni qele ka raica tu mai na Kalou levu dau veibuli ni dina taucoko na ka au tukuna tiko.\nNa forum ga qoka e tiko kina na galala. Na ka ga mo ni cakava mo ni vakadewataka yani na kena dina ka taroga mai e dua na ka e sega ni matata.\nNa gaunisala cava ga ko ni nanuma mo ni vakayagataka ni kitaka vakakina.\nAu sa tu vakarau meu na vakamacala tiko yani me tasereki vinaka sara na i lawaki qaseqase ni buli lawa butobuto ni qele ka cakava qo o Kaiyum


Judiciary Fiji - Judiciary Fiji\nNa Tabana Ni Mataveilewai\nNa Tabana ni mataveilewai e wili kina o ira naTuraga keina Maramanilewa ena mataveilewai e cake, o ira naTuaraga keina Maramanilewa ena mataveilewai e ra, na vei mataveilewailalai (Tribunals) ka wili kina na Small Claims Tribunal kei ira kece na liga ni cakacaka ena tabana ni mataveilewai. E iliuliu taumada ni Turaga kei na Maramanilewa ni mataveilewai e cake naTuraga na Vosavakadua(Chief Justice). Na Chief Magistrate e iliuliu ni mataveilewai e ra kei na Small Claims Tribunal ia na Chief Registrar e dau ni fika taumada ni tabana ka nodra iliuliu na liga ni cakacaka.\nNa Tabana ni mataveiliewai era vakatikori kece tu ena veikorovakavavalagi ena veiyasai Viti. Na kena valenivolavola liu e tiko e Suva. O Lautoka kei Labasa e rau rua talega na vanua e tiko kina na mataveilewai e cake.\nNa mataveilewai cecere duadua (Supreme Court) kei na mataveilewai dau dikeva na vakatulewa ni mataveilewai e cake (Court of Appeal) e rau tiko ruarua ga e Suva. Na mataveilewai e cake e tiko ka dau dabe ga vei iratou na korovakavalagi lelevu, o ya o Suva, Lautoka kei Labasa. E 36 na levu ni valeniveilewai tudei ena mataveilewai e ra ka dau lavaki talega na gauna me dau vakayacori kina na dabe ena veiyanuyanu ena loma ni dua na yabaki. Na Small Claims Tribunal e tiko dei tu e Suva, Lautoka kei Labasa ia e dau dabe talega ena vei gauna lavakai ena veiyasai Viti.\nNa Tabana ni Mataveilewai e tu dei tu ena rai, navunavuci kei na vei ka e taurivakabibi ena tikidua oqo. Na tabacakacaka e dau vakarautaka na vuli vei ira na liga ni cakacaka kei ira na Turaga kei na Maramanilewa me vakatoroicake taka tiko ka vakaukauwa taka tiko kina na dei ni rai, navunavuci kei na vei ka e taurivakivakabibi ena tabana ni mataveilewai.\nMe dua na mataveilewai e tu vakaikoya ka mataveilewai dodonu na tabana ni mataveilewai e Viti.\nMe na laurai me na dua na mataveilewai e rawarawa na veitaratara kina, e totolo, vakilai ka matalia na kena veiqaravi.\n* Me na tarai cake e dua na iwalewale ni veilewai e totolo ka vakilai.\n* Me na yacovi na ivakatagedegede cecere ena kena vakarawarawa taki na kunea na vakatulewa dodonu baleta ni ra sa tu vakarawarawa tu na vei mataveilewai taucoko.\n* Me ra talevi na lewe ni vanua ka vakatakilai vei ira na veiqaravi ni mataveilewai.\nNa veika e Taurivakivakabibi\nNa tabana ni mataveilewai ena tu dei tu ena:\n1. Kena vakayagataki vinaka na iyau ni veiqaravi – Era dau dina ka yalomatua ko ira era cakacaka kina\n2. Veiqaravi cerecere – E dodonu, totolo, tiko kina na veikauwai taki kei na dei.\n3. Veiqaravi vakatautauvata – Era na qaravi vakatautauvata, sega ni vakatabaki dua vei na dua ka toka donu e loma.\n4. Veiqaravi kina lewenivanua e cecekia – Na veiqaravi e tu vakarau tu ka totolo.\n5. Kena vakatoroi cake taki na kena tamata Cakacaka – E laurai na gagadre ka vakatoroi cake taki na tabana me veiraurau kina.\n6. Vakasama vovou kei na vei vakasama vivinaka – E vakayagataki me tubu kina na tabana.\n7. Vanua ni Cakacaka ka taqomaki, maroroi ka bulabula – Oqo e tiki ni tovo ni Cakacaka.\n8. Veiliutaki kei na cakacaka vata – iVakarataki, veivakauqeti, veibolei, veivakaqaqacotaki.\nNa itukutuku ni veivakadeitaki\nKeitou na qarava vaka vinaka na neitou itavi me na rawa kina ni na yaco yani e na veitikotiko kei na veimata tamata na veiqaravi e totolo ka daumaka.


The Fiji Times » Vakadomobula na sisi nei Vatuvula kei Vatusolo\nVakadomobula na sisi nei Vatuvula kei Vatusolo\n16 April, 2018, 11:42 am\nSA MAI yala toka na noda i talanoa e na gauna sa tukuna kina o Tui Vuda ki vei ira na lewe ni koro ko Namara, Vuda e na yanuyanu ko Wayasewa, me ra vakasobura kece na i yaya ni vale kei na kakana mai na waqa ni matanitu e rua, na Golea kei na Dausoko.\nE kaya o Qasenivuli Vakacegu Epeli Rawaqa ni gauna era sa sobu kece tu kina ki vanua na i yaya ni waqa, era sa qai lomavata na turaga me ra sa vaqara mada yani e dua na yasa ni yanuyanu me la?ki duri kina e dua na nodra koro vou.\nTomana ni rua na nodratou baravi o Warowaro vata kei Wato e rau tiko ga vakalailai e liu mai na nodratou koro makawa.\n?Kevaka ko ni vinakata, meda toki ki Warowaro se ki Wato, na kena lewa au sa tukuna yani qo vei kemuni.\n?Ia, na yabaki oya e ratou se bula voli kina na neitou qase.\n?Oti, sa ra qai tukuna tale e so na neitou qase, me keimami sa toki ga ki Naboro, ka sa mani vakabau me keimami sa toki kina e na siga o ya,? kaya o Rawaqa.\nKuria ni sa qai tukuna vei ira na qase me sa na lose e dua na yaqona me nodra i tatau ki vei ira na nodra qase ka ra sa davo galugalu koto e na nodra i bulubulu, e na koro ko Namara.\nOti o ya era sa vakadonuya kece na turaga, me sa lose na nodra yaqona ni tatau, e na nodra sa na biuta na nodra koro dina, me ra sa gole ki Naboro, na nodra koro vou.\nTomana ni sa qai ciqoma na nona i tubutubu turaga na yaqona, taki sara ka ra gunu kece na turaga era tiko e loma ni vale.\n?Maca ga na yaqona, au sa tukuna sara vei ira na turaga me keimami sa la?ki vakavodo e na boto ka gole yani ki Naboro.\n?Ni keimami sa yaco ki Naboro, au sa qai tukuna vei ira na veivuvale me ra vaqara madaga e so na ruku ni veivunikau me ra bau vakaruru toka kina,? kaya o Rawaqa.\nKuria ni tiki ni qele ko Naboro e se veikau vinaka sara tu ga ka sega ni dua na vanua galala me tu kina.\nTomana ni ra sa qai lako na veimata vuvale ka ra la?ki vakaruru toka e na ruku ni vunikau, ra kalougata e so na vuvale ni ra kauta toka yani e so na tiki ni laca, ka ra vesuka me rawa ni ra vakaruru no kina.\n?Bau cava tu na drovaka na veivaluvaluti mai na ceva kei Lepanoni e na vakaloloma ni keimami i rairai,? kaya o Rawaqa.


Maciu 13 | iVolatabu ena Internet | Vakadewa ni Vuravura Vou\nVola o Maciu 13:1-58\nVOSA VAKATAUTAUVATA NI MATANITU (1-52)\nVuna e vosa vakatautauvata kina o Jisu (10-17)\nVakamacalataki na vosa vakatautauvata ni dauteitei (18-23)\nWiti kei na co ca (24-30)\nSore ni musita kei na leveni (31-33)\nVosa vakatautauvata me vakayacori kina na parofisai (34, 35)\nVakamacalataki na vosa vakatautauvata ni witi kei na co ca (36-43)\niYau vunitaki kei mataniciva talei (44-46)\niYau vou se makawa (51, 52)\nCati o Jisu ena nona vanua (53-58)\n13 E biubiu mai vale o Jisu ena siga ya, e lai dabe toka e matasawa. 2 Nira torovi koya yani e dua na ilala levu, e mani vodo ena dua na waqa qai lai dabe toka mai kina, era tucake kece tu e matasawa na ilala levu ya.+ 3 E levu sara na ka e tukuna vei ira ena vosa vakatautauvata,+ e kaya: “E lako e dua na dauteitei me lai kaburaka na nona itei.+ 4 Ni kakaburaki tiko, e lutu eso na itei ena batinisala, era lako mai na manumanuvuka ra qai kania.+ 5 E lutu eso tale ena vanua veivatu e lailai kina na qele, era kadre totolo sara ni sega ni vavaku na qele.+ 6 Ia ni cila mai na siga era malai, ra qai mate sara ni sega na wakadra. 7 Eso tale e lutu ena veiwavakavotona, e tubu na wavakavotona qai solegi ira.+ 8 Ia eso e lutu ena qele vinaka ra qai vua, eso e 100 vakacaca na vuana, e 60 eso, e 30 eso.+ 9 Me rogoca o koya e vakadaligana.”+ 10 Eratou torovi koya na tisaipeli ratou qai kaya vua: “Na cava oni vosa kina vei ira ena vosa vakatautauvata?”+ 11 E kaya vei ratou o Jisu: “E vakatarai vei kemudou mo dou kila na veika vuni tabu+ ni Matanitu vakalomalagi, ia e sega ni vakatarai vei ira. 12 O koya e tu vua na ka ena soli vakalevu vua me yacova ni vuabale, ia o koya e sega vua na ka, ena kau laivi na ka mada ga e bau tu vua.+ 13 Oya na vuna au vosa kina vei ira ena vosa vakatautauvata. Era rai tu, ia era sega ni raica rawa na ka, e tu na daligadra, ia era sega ni rogoca rawa na ka, era sega tale ga ni kila na kena ibalebale.+ 14 Sa vakayacori tiko vei ira na parofisai i Aisea. E kaya, ‘Dou na rogoca, ia dou na sega ni kila na kena ibalebale, dou na raica, ia dou na sega sara ga ni kunea.+ 15 Ni sega ni malele mai na lomadra na tamata qo, e didivara na daligadra, era sogota tale ga na matadra, mera kua ni rai e matadra, se rogo e daligadra, me tara na lomadra na kena ibalebale ra qai saumaki mai meu vakabulai ira.’+ 16 “Ia e kalougata na matamudou ni dou raica, kei na daligamudou ni dou rogoca.+ 17 Au tukuna vakadodonu vei kemudou, era diva tu e levu na parofita kei na tamata yalododonu mera raica na veika dou raica, ia era sega ni raica,+ mera rogoca tale ga na veika dou rogoca, ia era sega ni rogoca. 18 “Dou rogoca mada na vosa vakatautauvata ni dauteitei.+ 19 Ni dua e rogoca na vosa ni Matanitu qai sega ni kila na kena ibalebale, e lako mai na vunica+ qai kauta tani na ka e sa bau kaburaki e lomana, qo na kena e kaburaki ena batinisala.+ 20 Na kena e kaburaki ena vanua veivatu, qo o koya e rogoca na vosa, e marautaka qai ciqoma totolo.+ 21 Ni sega ni vakawakana sara i lomana na vosa, e sega kina ni dei. Ni vakararawataki se vakacacani ena vuku ni vosa, e tarabe sara. 22 Na kena e kaburaki ena veiwavakavotona, qo o koya e rogoca na vosa, ia na nuiqawaqawataki ni bula ena gauna qo*+ kei na veibacani ni iyau e tarova na tubu ni vosa e lomana, mani sega ni vua.+ 23 Na kena e kaburaki ena qele vinaka, o koya qo e rogoca na vosa, e kila sara na kena ibalebale qai vua. Eso e 100 vakacaca na vuana, eso e 60, eso tale e 30.”+ 24 E tukuna tale vei ira e dua na vosa vakatautauvata: “Na Matanitu vakalomalagi e vaka na dauteitei e kaburaka na itei vinaka ena nona were. 25 Nira moce tiko nona tamata, e lako mai na kena meca qai kaburaka na itei ni co ca ena loganiwiti, oti a lesu. 26 E kadre na witi, lai vua sara, e kadre tale ga na co ca. 27 Eratou qai lako vua na itaukeiniwiti na nona dauveiqaravi ratou kaya, ‘Turaga, oni a sega li ni kaburaka ga na itei vinaka ena nomuni were? E tubu vata mai vakacava kei na co ca?’ 28 E kaya vei ratou, ‘E cakava qo na meca.’+ Eratou kaya vua na dauveiqaravi, ‘Oni vinakata me keitou kumuna vata?’ 29 E kaya vei ratou, ‘Kua mada, de dou cavuraka tale ga na witi ni dou kumuna na co ca. 30 Laiva me rau tubu vata me yacova na gauna ni tatamusuki. Ena gauna ni tatamusuki au na qai kaya vei ira na dautatamusuki, ni kumuna mada e liu na co ca, ni vesuka vata me vakamai, oti ya me qai kumuni na witi ina noqu lololo.’”+ 31 E tukuna tale vei ira e dua na vosa vakatautauvata: “Na Matanitu vakalomalagi e vaka na sore ni musita e kauta na dauteitei me tea ena nona were.+ 32 E sorenikau lailai duadua vei ira na sorenikau kece, ia ni sa tubu e kau levu sara vei ira na itei kece, mera ro tale ga e tabana na manumanuvuka ni lomalagi.” 33 E tukuna tale vei ira e dua na vosa vakatautauvata: “Na Matanitu vakalomalagi e vaka na leveni e kauta e dua na yalewa qai wakia vata kei na tolu na ivakarau* falawa, me yacova ni sa tubu kece.”+ 34 E tukuna vei ira o Jisu na ka kece qori ena vosa vakatautauvata. E vosa ga vei ira ena vosa vakatautauvata,+ 35 me vakayacori kina na ka e tukuna na parofita: “Au na dolava na gusuqu ena vosa vakatautauvata, au na tukuna na ka e vuni tu mai na ivakatekivu.”*+ 36 E curu i vale o Jisu ni sa vakatalai ira oti na ilala levu. Eratou lako vua na nona tisaipeli eratou kaya: “Ni vakamacalataka mada vei keitou na ibalebale ni vosa vakatautauvata ni co ca ena were.” 37 E kaya vei ratou: “O koya e kaburaka na sorenikau vinaka, na Luve ni tamata, 38 na were o vuravura.+ Na sorenikau vinaka, o ira na luve ni Matanitu, ia na co ca, o ira na luve ni vunica,+ 39 na meca e kakaburaki, na Tevoro. Na gauna ni tatamusuki, na ivakataotioti ni veika vakavuravura,* o ira na dautatamusuki, na agilosi. 40 O koya gona, me vaka ga na kumuni vata ni co ca me vakamai ena bukawaqa, ena vaka kina ena ivakataotioti ni veika vakavuravura.*+ 41 Ena talai ira mai na nona agilosi na Luve ni tamata, era na kumuna mai na nona Matanitu na ka kece e veivakatarabetaki kei ira kece na beca na lawa, 42 era qai kolotaki ina lovo e caudre tu.+ Era na tagi, era na katibati. 43 Ena gauna ya era na ramase na ivalavala dodonu me vaka na matanisiga+ ena Matanitu nei Tamadra. Me rogoca o koya e vakadaligana. 44 “Na Matanitu vakalomalagi e vaka na iyau e vunitaki tu ena were, e kunea e dua qai sega ni vakaraitaka. Ena levu ni nona marau, e lai volitaka na ka kece e tu vua me volia kina na were ya.+ 45 “Na Matanitu vakalomalagi e vaka tale ga na dauveivoli e vaqara na mataniciva talei. 46 Ni kunea e dua na mataniciva saulevu, sega ni bera ni lai volitaka na ka kece e tu vua me volia kina na mataniciva ya.+ 47 “Na Matanitu vakalomalagi e vaka tale ga na lawa e bala i waitui qai kumuna na veimataqali ika. 48 Ni sa sinai na lawa era yavia sara i matasawa, era dabe qai tawana na ika vinaka+ ena sova, ia na ika ca+ era kolotaka tani. 49 Ena va tale ga qori ena ivakataotioti ni veika vakavuravura.* Era na lako mai na agilosi qai wasei ira tani na daucaka ca mai vei ira na yalododonu 50 ra qai kolotaki ira ina lovo e caudre tu. Era na tagi e kea, era na katibati kina. 51 E tarogi ratou: “Dou sa kila na ibalebale ni veika qo?” Eratou sauma: “Io.” 52 E qai kaya vei ratou: “Ke va qori, na qasenivuli e vakavulici ena veika e vauca na Matanitu vakalomalagi e tautauvata kei na dua na tamata, na itaukeinivale e kauta mai na nona valeniyau na veika vou kei na veika makawa.” 53 Ni tukuna oti o Jisu e vica na vosa vakatautauvata ya, e biubiu sara mai kea. 54 Ni yaco yani ina nona vanua,+ e lai veivakavulici sara ena nodra valenilotu. Era kaya ena nodra kurabui: “E rawata mai vei na tamata qo na nona vuku kei na cakacaka veivakurabuitaki?+ 55 E sega ni luve ni matai o koya?+ E sega ni yaca i tinana o Meri kei ratou na tacina o Jemesa, Josefa, Saimoni, kei Jutasa?+ 56 Eratou tiko tale ga qo na ganena! E rawata ga mai vei na ka kece qo?”+ 57 Era tarabe ena vukuna.+ E qai kaya vei ira o Jisu: “E dokai na parofita ena veivanua kece, vakavo ga ena nona vanua kei na nona vuvale.”+ 58 E sega gona ni cakava e kea e levu na cakacaka veivakurabuitaki nira sega ni vakabauta.\n^ Se, “rauta ni 20 na paodi.”\n^ Se rawa ni, “ivakatekivu kei vuravura.”\n^ Se “dua na itabagauna.” Raica na iVakamacala ni Vosa.\n^ Se “na itabagauna.” Raica na iVakamacala ni Vosa.


Na Nona iTavi na Tisaipeli | Bula i Jisu\nNa Nona iTavi na Tisaipeli\nVEIKA ENA SOTAVA NA TISAIPELI\nLevu sara na ka e vakavulica o Jisu ena kanavata a sureti koya kina e dua nodra iliuliu na Farisi. Ni biubiu o Jisu me gole i Jerusalemi, era tomani koya e dua na ilala levu. Vakacava era vinakata mera imuri dina i Jisu ra qai cakava na ka kece e tukuni vei ira?\nNi toso tiko na ilakolako, era rairai kidacala eso ni tukuna vei ira o Jisu: “Ke lako mai vei au e dua qai sega ni cati tamana, tinana, watina, luvena, tacina, ganena, se nona bula sara mada ga, ena sega ni rawa ni noqu tisaipeli.” (Luke 14:26) Na cava e kena ibalebale qori?\nE sega ni kaya tiko o Jisu mera cata na wekadra na nona imuri. E tukuna ga mera lomani ira vakalailai na wekadra, mera lomani Jisu vakalevu cake. Mera kua ni vaka na tagane ena vosa vakatautauvata i Jisu, a sega ni ciqoma na veisureti bibi ni se qai vakawati ga. (Luke 14:20) Ni tukuni e “cati” Lia o Jekope na tukadra na Jiu, kena ibalebale ni lomani koya vakalailai, e lomani Raijeli vakalevu cake na tacina.—Vakatekivu 29:31; ivakamacala e ra.\nE tukuna tale ga o Jisu ni dodonu me cata ‘sara mada ga nona bula’ e dua na tisaipeli. Kena ibalebale na tisaipeli dina e lomani Jisu vakalevu cake, e sega ni dua na ka vua nona bula. Ena bolemate tale ga ke gadrevi. E macala eke ni dua na itavi bibi e lesi vua e dua na tisaipeli. E sega kina ni dodonu me raici vakamamada se vakatulewataki vakariri.\nEna rawa ni sotava na veika dredre kei na veivakacacani na tisaipeli, e kaya o Jisu: “O koya e sega ni colata nona kaunirarawa me muri au, e sega ni rawa ni noqu tisaipeli.” (Luke 14:27) Io, me tu vakarau na tisaipeli dina i Jisu me vosavakacacataki me vaka ga e caka vei Jisu. A kaya mada ga ena dua na gauna o Jisu nira na vakamatei koya na kena meca.\nE bibi gona mera vakasamataka vinaka na ilala levu era tomani Jisu tiko i Jerusalemi, na veika e vauci ena nona itavi na tisaipeli i Karisito. E vakabibitaka qori o Jisu ena dua na vosa vakatautauvata. E kaya: “Me kena ivakaraitaki, o cei vei kemuni e via tara e dua na valececere ena sega ni dabe mada me cakacakataka na kena isau, me raica se sa veirauti me vakaotia kina se sega? De lakolako ena viria oti ga na kena yavu sa na sega tale ni vakaotia rawa.” (Luke 14:28, 29) E bibi gona mera vakadeitaka rawa na ilala era tomani Jisu tiko nira na vakayacora na ka kece e vinakati me rawa nira qai tisaipeli. E vakamacalataka qori ena dua tale na vosa vakatautauvata:\n“Se tui cava ena tayabe yani ina buca ni ivalu me sega ni dabe mada me veivosakitaka, ena vala rawa na 10,000 na nona sotia kei na 20,000 na sotia e kauta mai na kena meca? Ke sega ni rawata, ena tala yani nona mata ni se yawa mai na kena meca qori, me rawa nira veivakameautaki.” Sa qai vakabibitaka o Jisu: “Ena vakatale ga kina o kemudou, ena sega ni rawa ni noqu tisaipeli o koya e sega ni vakanadakuya nona iyau kece.”—Luke 14:31-33.\nE sega ni vosa tiko ga e keri o Jisu vei ira na ilala levu era muri koya voli. Ia mera yalorawarawa kece ni muria na ivakasala qori na imuri i Karisito. Kena ibalebale mera tu vakarau ni cabora na ka kece e tu vei ira wili kina nodra iyau kei na nodra bula mera qai nona tisaipeli. E bibi mera vakasamataka vinaka qori ra qai masulaka.\nE cavuta sara o Jisu e dua na ka e vakamacalataka ena nona iVunau ena Ulunivanua, e kaya kina nira “masima kei vuravura” nona tisaipeli. (Maciu 5:13) Me vaka ga na kena maroroi dede na ka e vakamasimataki, era rawa ni veitaqomaki tale ga na tisaipeli mai na itovo dukadukali kei na veika e veivakaleqai vakayalo. Sa voleka tiko ni cava na cakacaka vakaitalatala i Jisu, e kaya: “E vinaka dina na masima, ia ke yali na kena tuituina, ena qai vakatuituinataki tale ena cava?” (Luke 14:34) Era kila na vakarogoci koya tiko ni sega ni vinaka eso na masima ena gauna ya ni waki tu kei na so tale na ka, e tawayaga ni sa yali kena tuituina.\nE vakaraitaka tiko gona e keri o Jisu ni o ira mada ga era sa tisaipeli voli mai vakadede e dodonu mera gumatua tiko ga. Ke sega, era na tawayaga me vaka ga na masima sa yali na kena tuituina. Qori era na vakalialiai kina, ena sega ni vakadonui ira na Kalou qai vosavakacacataki na yacana. Me kua ni yaco na ka vakaloloma ya, e veivakasalataki o Jisu: “Me rogoca o koya e vakadaligana, me rogoca sara.”—Luke 14:35.\nNa cava e vakaibalebaletaka o Jisu ni kaya me “cati” wekana e dua na tisaipeli, kei na “nona bula sara mada ga”?\nNa cava na ibalebale ni vosa vakatautauvata i Jisu me baleta na tara ni valececere, vaka kina na tui kei na nona sotia?\nNa cava e via vakavulica o Jisu ena nona ivakamacala ni masima?\niMeli iMeli Na Nona iTavi na Tisaipeli\njy wase 84 t. 196-197\nUqeta na Lomadra na Wekada Era Sega ni Vakabauta